नई दिल्ली (टेक डेस्क)। Nubia Z18 Mini के बाद अब स्मार्टफोन निर्माता कंपनी नूबिया ने चीन में Nubia Z18 हैंडसेट लॉन्च कर दिया है। इस फोन में वॉटरड्रॉप डिस्प्ले दिया गया है। इस फोन को 6 जीबी और 8 जीबी रैम के साथ दो वेरिएंट में पेश किया गया है। इसके 6 जीबी रैम वेरिएंट की कीमत 2799 चीनी युआन यानी करीब 29,000 रुपये होगी। वहीं, 8 जीबी रैम वेरिएंट की कीमत 3299 चीनी युआन यानी करीब 34,600 रुपये होगी। इस फोन का स्टारी एडिशन ब्लू कलर में पेश किया गया है। यह 8 जीबी रैम के साथ पेश किया गया है जिसकी कीमत 3599 चीनी युआन यानी करीब 37,700 रुपये है।